கேள்வி: பிரபொங்சே பானுதெச் என்பது என்ன?
பதில்: இளவரசர் பிரபொங்சே பானுதெச் பானுபந்த் (Birabongse Bhanudej) (15 சூலை 191423 திசம்பர் 1985) இவர் சியாமின் (இப்போது தாய்லாந்து) இளவரசர் பீரா அல்லது நாம் டி கோர்ஸ் பி. பீரா என்றும் நன்கு அறியப்பட்டவர். சக்ரி வம்சம் உறுப்பினரான இவர், மோட்டார் பந்தய ஓட்டுநராகவும், மாலுமியாகவும், விமான ஓட்டியாகவும் இருந்துள்ளார். மசெராட்டி, கோர்டினி, கொனாட் அணிகளுக்கான பார்முலா 1, கிராண்ட் பிரிக்ஸ் போன்றப் பந்தயங்களில் இவர் போட்டியிட்டார். மலேசியா அலெக்ஸ் யோங் 2001 இல் மினார்டியில் சேரும் வரை பார்முலா 1இல் போட்டியிட்ட ஒரே தென்கிழக்காசியா ஓட்டுநராகவும், 2019 ஆம் ஆண்டில் அலெக்சாண்டர் ஆல்பன் அறிமுகமாகும் வரை பார்முலா 1இல் போட்டியிடும் ஒரே தாய்லாந்தின் ஓட்டுனருமவார். இவர் நான்கு கோடைக்கால ஒலிம்பிக் விளையாட்டுக்கள், படகோட்டம் போட்டிகளில் பங்கேற்றார். மேலும் 1952 இல் தனது சொந்த இரட்டை எஞ்சின் மைல்ஸ் ஜெமினி விமானத்தில் இலண்டன் பேங்காக் சென்றார்.
கேள்வி: பிரபொங்சே பானுதெச் - ஆரம்ப கால வாழ்க்கை பற்றி தகவல் சொல்.
பதில்: இவர், இளவரசர் பானுரங்சி சவாங்வாங்சே என்பவருக்கும், அவரது இரண்டாவது மனைவிக்கும் மகனாகப் பிறந்தார். இவரின் தந்தைவழி தாத்தா மோங்குத் மன்னராவார். இவரைப்பற்றி ஹாலிவுட் திரைப்படங்களான ''தி கிங் அண்ட் ஐ'' என்பதிலும், அன்னா அன்ட் த கிங் ஆகியவற்றில் தளர்வாக சித்தரிக்கப்பட்டது. இவருக்கு நான்கு வயதாக இருந்தபோது இவரின் தாயார் இறந்து போனார். 1927 ஆம் ஆண்டில் இங்கிலாந்து ஏடன் கல்லூரியில் கல்வியை முடிக்க இவர் ஐரோப்பாவிற்கு அனுப்பப்பட்டார். இவர் ஏடனில் இருக்கும்போது இவரின் தந்தை இறந்துவிட்டார். இவர் தனது உறவினர் இளவரசர் சுலா சக்ரபோங்சேவின் பராமரிப்பில் வைக்கப்பட்டார். சுலா இறுதியில் இவரது சட்டப்பூர்வ பாதுகாவலரானார். 18 வயதில் ஏடனை விட்டு வெளியேறி, 1933 இன் ஆரம்பத்தில், இவர் இளவரசர் சூலாவுடன் லண்டனில் குடிபெயர்ந்தார். அதே நேரத்தில் இவர் தனது எதிர்காலத்தை முடிவு செய்தார். திரித்துவக் கல்லூரி, கேம்பிறிஜ் சேர இவர் பதிவு செய்திருந்தார். ஆனால் பள்ளியை விட்டு வெளியேறியதும் கேம்பிரிச்சுப் பல்கலைக்கழகம் நுழைவுத் தேர்வில் தேர்ச்சி பெறவில்லை. ஆரம்பத்தில், இளவரசர் சூலா இவருக்கு ஒரு ஆசிரியரை பணியமர்த்தி இவரை தேர்வுக்கு சிறப்பாக தயார்படுத்தினார். ஆனால் இவர் தனது மனதை மாற்றிக்கொண்டு பல்கலைக்கழகத்தில் சேருவதை விட சிற்பம் கற்க விரும்பினார். இளவரசர் சூலா முன்னணி சிற்பி சார்லஸ் வீலர் என்பவரை அணுகினார். வீலர் இவரை தனது மாணவராக சேர்த்துக் கொண்டார். இவர் ஒரு சிற்பியாக சில திறமைகளைக் காட்டினாலும், வீலரின் கருத்தில் இவர் வரையக் கற்றுக் கொள்ள வேண்டியிருந்தது. ஆகவே 1934 இலையுதிர்காலத்தில் இவர் பியாம் ஷா கலைப்பள்ளியில் சேர்ந்தார். அங்கும் இவர் நீண்ட காலம் இருக்கவில்லை. ஆனால் அங்கு இவர் சக மாணவி செரில் ஹெய்காக் என்பவரின் நட்பைப் பெற்றார். சில வாரங்களுக்குப் பிறகு இவர் அவரை ஆர்வத்துடன் சந்திக்கத் தொடங்கினார். இருப்பினும், இளவரசர் சூலாவும், இவரது பெற்றோர் இருவரும் இவர்களின் உறவுக்கு கடுமையான வரம்புகளை விதித்தனர். மேலும் 1938 வரை இவர்கள் திருமணம் செய்து கொள்ள முடியவில்லை.
கேள்வி: பிரபொங்சே பானுதெச் - ஆட்டோ பந்தயம் என்பது என்ன?
பதில்: படிமம்:Grand_Prix_de_Cork_1938,_G._à_D._Prince_Bira,_Gianfranco_Comotti_et_René_Dreyfus_en_discussion_avant_le_départ.jpg படிமம்:Autoraces_te_Zandvoort._Prins_Bira_van_Siam_in_zijn_Maserati_voor_de_start_van_d,_Bestanddeelnr_902-9011.jpg இவர் முதன்முதலில் தனது உறவினர் இளவரசர் சூலாவின் அணியான ''வைட் மவுஸ்'' ரேசிங்குடன் 1935 இல் ப்ரூக்லேண்ட்ஸில் ரிலே இம்பை ஓட்டினார். இந்தக் காரில் இவர் சியாமின் தேசிய மோட்டார் பந்தய வண்ணங்களான மஞ்சள் நிறத்துடன் வெளிர் நீலத்தை வரைந்தார். பின்னர் இவர் ஜெனீவா, சுவிட்சர்லாந்து, பிரான்சு தெற்கு போன்ற இடங்களில் வசித்து வந்தார். பின்னர் 1935 ஆம் ஆண்டில், இளவரசர் சூலா இவருக்கு புதிய ERA வொய்யூட்டெட் ரேசிங் கார்களில் ஒன்றான R2B ஐ வழங்கினார், இது ''ரோமுலஸ்'' என்று செல்லப்பெயர் பெற்றது. பழுதுபார்ப்புகளை நிறுத்த வேண்டியிருந்த போதிலும், ரோமுலஸில் தனது முதல் பந்தயத்தில் பீரா இரண்டாவது இடத்தைப் பிடித்தார். சீசனின் மீதமுள்ள பந்தயங்களில் பீரா தொடர்ந்து அதிக சக்திவாய்ந்த கிராண்ட் பிரிக்ஸ் வாகனங்களில் இடம்பிடித்தது, மற்றொரு இரண்டாவது இடமும், டோனிங்டன் கிராண்ட் பிரிக்ஸில் ஐந்தாவது இடமும் பிடித்தது.
கேள்வி: பிரபொங்சே பானுதெச் - படகோட்டம் பற்றி விளக்கவும்.
பதில்: இவர் 1956 மெல்பேர்ண் ஒலிம்பிக், 1960 உரோம் ஒலிம்பிக், 1964 தோக்கியோ ஒலிம்பிக், 1972 மியூனிக் ஒலிம்பிக் போன்றவற்றில் படகோட்டப் போட்டிகளில் கலந்து கொண்டார். 1960 விளையாட்டுகளில் அவர் மற்றொரு முன்னாள் ஃபார்முலா 1வீரரான ராபர்டோ மியர்ஸுக்கு எதிராகப் போட்டியிட்டு பத்தொன்பதாம் இடத்தில் இருந்தார்.
கேள்வி: பிரபொங்சே பானுதெச் - இறப்பு பற்றி நீங்கள் என்ன அறிந்துள்ளீர்கள்?
பதில்: இவர் 1985 திசம்பர் 23 அன்று லண்டனில் உள்ள பரோன்ஸ் கோர்ட் சுரங்க இரயில் நிலையத்தில் மாரடைப்பு ஏற்பட்டு இறந்தார். ஆனால் இவரைப் பற்றிய எந்த அடையாளமும் இல்லாததால், இவரது உடலை ஆரம்பத்தில் அடையாளம் காண முடியவில்லை. ஒரு கையால் எழுதப்பட்ட குறிப்பு ஒன்று இவரது சட்டைப் பையில் பெருநகர காவல்துறையினரால் கண்டுபிடிக்கப்பட்டது. மேலும், இலண்டன் பல்கலைக்கழகம் பகுப்பாய்வுக்காக அனுப்பப்பட்டது. அங்கு அது தாய் மொழியில் எழுதப்பட்டதாகக் கண்டுபிடிக்கப்பட்டு இவரது இறப்புப் பற்றிய தகவல் தாய் தூதரகத்திற்கு அறிவிக்கப்பட்டது. இவரது முக்கியத்துவத்தை உணர்ந்தது. விம்பிள்டன், லண்டன் உள்ள புத்தபாடிபா புத்தக் கோவிலில் ஒரு தாய் இறுதிச் சடங்கு நடைபெற்றது. பின்னர் இவர் தாய், பௌத்தம் பாரம்பரியம் மற்றும் பழக்கவழக்கங்களின்படி தகனம் செய்யப்பட்டார்.